Document ID: 32005R1710

KOMISIJAS REGULA (EK) Nr. 1710/2005
(2005. gada 19. oktobris),
ar kuru groza Regulu (EK) Nr. 2138/97, ar ko nosaka homogēno olīveļļas ražošanas zonu robežas
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju (1),
ņemot vērā Padomes 1984. gada 17. jūlija Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām (2), un jo īpaši tās 19. pantu,
tā kā:
(1)
Regulas (EEK) Nr. 2261/84 18. pantā paredzēts, ka olīvu un eļļas guvums katrai homogēnai ražošanas zonai jānosaka, pamatojoties uz datiem, ko iesniedz ražotājas dalībvalstis.
(2)
Ražošanas zonas ir noteiktas Komisijas Regulas (EK) Nr. 2138/97 (3) pielikumā. Administratīvu un strukturālu iemeslu dēļ 2004./2005. tirdzniecības gadam jāizdara izmaiņas Ģrieķijas, Spānijas un Itālijas homogēnajās ražošanas zonās.
(3)
Tādēļ jāgroza Regula (EK) Nr. 2138/97.
(4)
Šajā regulā paredzētie pasākumi ir saskaņā ar Eļļas un tauku pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 2138/97 pielikumu groza šādi:
1)
A punktā tās daļas, kas attiecas uz “Perugia”, “Brindisi”, “Lecce”, “Catanzaro”, “Reggio Calabria” un “Siracusa” provincēm, attiecīgi aizstāj ar šīs regulas I pielikuma tekstiem;
2)
C punktu aizstāj ar šīs regulas II pielikuma tekstu;
3)
D punktā ailē “Comunidad autónoma: Aragón” attiecībā uz “Zaragoza”:
a)
2. zonā komūnas “Atea” nosaukumu aizstāj ar šādu tekstu: “Atea (attiecībā uz neapūdeņotiem olīvkokiem)”;
b)
5. zonā iekļauj šādu tekstu: “Atea (attiecībā uz kultūraugiem, kurus apūdeņo)”.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2004. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. oktobrī

Labels: 18
17
6